                                                                                                                                               
[image: ]

	TRAKŲ RAJONO SAVIVALDYBĖS ADMINISTRACIJA


	Biudžetinė įstaiga, Vytauto g. 33, 21106 Trakai, tel. (0 528) 58 300, faks. (0 528) 55 524, 
el. p. direktorius@trakai.lt, interneto svetainė www.trakai.lt.
Duomenys kaupiami ir saugomi Juridinių asmenų registre, kodas 181626536


___________________________________________________________________________________________________________________________________________________________

Trakų istorinio nacionalinio parko direkcijai                                           2026-06-
a.steponavicius@seniejitrakai.lt
tinp@tinp.lt


[bookmark: _Hlk168038097]DĖL TECHNINIO PROJEKTO A LAIDOS „MEDINIO PĖSČIŲJŲ TILTO IŠ KARVINĖS SALOS Į BAŽNYTĖLĖS SALĄ GALVĖS EŽERE TRAKŲ MIESTE STATYBOS PROJEKTO“ SPRENDINIŲ

Trakų rajono savivaldybės administracija, pagal sudarytą projektavimo paslaugų sutartį ir projektavimo paslaugų apimtį, šiuo metu rengia techninio projekto A laidą. Darbo projektas bus rengiamas vėliau vadovaujantis Lietuvos Respublikos statybos įstatymo bei STR 1.04.04:2017 „Statinio projektavimas, projekto ekspertizė“ nuostatomis ir bus skirtas techninio projekto sprendiniams detalizuoti tiek, kiek tai būtina statybos darbams vykdyti.
Statytojas įsipareigoja, kad darbo projekto rengimo metu bus parengtas vertikalinis teritorijos planas, kuriame bus patikslintos esamo reljefo ir projektuojamų statinių altitudės, įvertinti faktiniai vietovės duomenys, projektuojamų statinių ir inžinerinių sprendinių tarpusavio sąsajos bei numatytos techninės priemonės, leidžiančios maksimaliai išsaugoti esamą reljefą ir sumažinti teritorijos pertvarkymo apimtis. Šio plano parengimas bus įtrauktas į pirkimo sąlygas kaip privalomoji dokumento dalis.
Taip pat darbo projekto stadijoje bus parengti visi papildomi brėžiniai, pjūviai, mazgai, schemos ir kiti dokumentai pagal poreikį, reikalingi statybos darbų vykdymui, pagrindžiantys reljefo formavimą.
Atsižvelgiant į tai, manome, kad techninio projekto stadijoje pateiktų sprendinių pakanka projektinių sprendinių pagrindimui ir vertinimui, o detalūs reljefo, altitudžių bei vertikalinio planavimo sprendiniai, vadovaujantis projektavimo proceso etapais bus detalizuojami darbo projekto stadijoje.
Statytojas įsipareigoja užtikrinti, kad darbo projekto rengimo metu būtų įvertintos ir, kiek tai techniškai bei funkciškai įmanoma, įgyvendintos priemonės, skirtos reljefo ir teritorijos charakterio išsaugojimui bei neigiamo poveikio aplinkai mažinimui.

